หนุ่มเลือดร้อน เมาฉุนโดนด่า คว้า 9 มม.รัวดับ ผช.ผญบ.เซ่นปมหมากัดกัน
หนุ่มใหญ่ช่างไฟฟ้า เมาเลือดร้อน ชักปืนรัวดับผู้ช่วยผู้ใหญ่บ้าน กระสุนฝั่งใน 9 นัด เสียชีวิตคาถนนหน้าบ้าน รับสารภาพปมหมากัดกันเป็นเหตุเมื่อเวลา 23.00 น. วันที่ 11 มี.ค.63 ร.ต.อ.ธนัญชัย คันธหัตถี รอง สว.(สอบสวน) สภ.บางกรวย จ.นนทบุรี รับแจ้งเหตุยิงกันเสียชีวิต ที่หน้าบ้านเลขที่ 10/2 หมู่ 1 ซอยวัดจำปา ถนนนครอินทร์ ต.บางขุนกอง อ.บางกรวย นนทบุรี จึงรุดไปตรวจสอบ พร้อม พ.ต.อ.ศิวัช ศรีวิชัย ผกก.พ.ต.ท.เมษนนท์ นาขวัญ รอง ผกก.ป.พ.ต.ท.วณัฐพงศ์ ชาลประเสริฐ รองผกก.สส. แพทย์จากสถาบันนิติวิทยาศาสตร์ และมูลนิธิป่อเต็กตึ๊งที่เกิดเหตุเป็นถนนหน้าบ้าน พบศพ นายประเสริฐ มีแป้น อายุ 62 ปี ผู้ช่วยผู้ใหญ่บ้าน หมู่ 3 ต.บางขุนกอง อ.บางกรวย จ.นนทบุรี สภาพศพสวมเสื้อยืดแขนยาวสีน้ำเงิน นุ่งกางเกงยีนส์ สวมรองเท้าหนัง นอนหงายเสียชีวิตมีบาดแผลถูกยิงด้วยอาวุธปืนขนาด 9 มม.เข้าที่บริเวณลำตัว 9 นัด พบปลอกกระสุน 14 ปลอก จึงเก็บไว้เป็นหลักฐาน ส่วนคนก่อเหตุ คือ นายเชิดศักดิ์ แตงผุก อายุ 48 ปี อยู่บ้านเลขที่ 10/2 หมู่ 1 ต.บางขุนกอง อ.บางกรวย จ.นนทบุรี ทำงานเป็นผู้ช่วยช่างไฟฟ้า อบต.บางขุนกอง ยืนรอมอบตัวกับเจ้าหน้าที่ตำรวจ พร้อมอาวุธปืนที่ใช้ก่อเหตุ เจ้าหน้าที่ตำรวจจึงควบคุมตัวมาสอบสวน ที่ สภ.บางกรวยจากการสอบสวน นายเชิดศักดิ์ ให้การรับสารภาพว่า เป็นคนก่อเหตุใช้อาวุธปืนยิงนายประเสริฐเสียชีวิต สาเหตุมาจากสุนัขของผู้ตายที่เลี้ยงไว้หลายตัว จะชอบวิ่งตามนายประเสริฐออกมาจากบ้าน แล้วมากัดกับสุนัขที่บ้านตน จนมีปัญหาทะเลาะกันมานานแล้ว ก่อนเกิดเหตุตนไปกินเหล้าบ้านเพื่อนซอยบ้านผู้ตาย พอเดินกลับมาบ้านสุนัขจะกัดกันที่หน้าบ้านตน แฟนได้ตระโกนด่าสุนัขว่า ไม่มีบ้านอยู่กันหรือไงมากัดกันอยู่ได้ โดยที่ตนไม่รู้ว่าผู้ตายนอนอยู่ในรถกระบะอีซูซุ สีฟ้า ทะเบียน 5 ฝ 6132 กรุงเทพมหานคร จึงลงจากรถมาด่าหาว่าตนกับแฟนไปด่าว่าไม่มีบ้านนอนถึงมานอนในรถ ตนจึงกลับเข้าไปหยิบปืนในบ้านออกมายิงใส่ผู้ตายเสียชีวิต และรอมอบตัวกับเจ้าหน้าที่ตำรวจเบื้องต้นหลังสอบปากคำ เจ้าหน้าที่ตำรวจจึงแจ้งข้อหาฆ่าผู้อื่นตายโดยเจตนา ยิงปืนในที่สาธารณะ มีปืนและเครื่องกระสุนปืนไว้ในความครอบครองโดยไม่ได้รับอนุญาต ก่อนควบคุมตัวส่งพนักงานสอบสวนดำเนินคดีตามกฎหมายต่อไป
หนุ่มใหญ่ช่างไฟฟ้า เมาเลือดร้อน ชักปืนรัวดับผู้ช่วยผู้ใหญ่บ้าน กระสุนฝั่งใน 9 นัด เสียชีวิตคาถนนหน้าบ้าน รับสารภาพ ปมหมากัดกันเป็นเหตุ
ยิงคนตาย,ยิงผู้ช่วยผุ้ใหญ่บ้าน,ผู้ช่วยผู้ใหญ่บ้านโดนยิง,ฆ่าคนตาย,หนุ่มเลือดร้อน,ข่าวทั่วไป